Bydelen Åsane, nord for Bergen, var egen kommune før den ble sammensluttet med Bergen kommune i 1972. Allerede den 30. januar 1967 vedtok Åsane kommunestyre å bygge ny skole i Myrdalsskogen. Men først i 1976 sto bygget klart til bruk. Bygget er tegnet av arkitekt Sigmund Myking. I 1998 fikk skolen et påbygg. Fasaden ble pusset opp i 2009 etter at Bergen kommune satte i gang et storstilt prosjekt for å fjerne noe av vedlikeholdsetterslepet ved skolene.